गुवाहाटी : जोबथा National Register of Citizen s ( NRC ) नि आबुं फारिलाइखौ थाम बोसोर जिसे दान गोब्राब खामानिफोरखौ मावनानै गोजौ बिजिरसालिनि थिनानै होनाय सम बादियै 30 जुलाइआव फोसावनो थाखाय दा जों थियारि जाबाय । सेन्टिनेलनि खौरांगिरिनि सिगांआव हादोरसानि NRC Coordinator प्रथिक हाजेलाया बुङोदि " जोंनि हाबाफारिबादियै दा जो थियारि जाबाय , होखानाय सम बादियै NRC नि आबुं फारिलाइखौ जों 30 जुलाइआव फोसावनो थियारि जाबाय , लेखा बिलाइआव सेबखांनाय खामानिफोरा सोलिगासिनो जाय बिलाइखौ मोनफ्रोमबो गाव गावनि NRC सेवा केन्द्र आव दैथाय हरनाय जागोन आरो सुबुंफोरा गाव गावनि मुंफोरखौ नायनानै लानो हागोन । फारिलायखौ 30 जुलाइनि 10am निफ्राय 4pm सिम नायनो हागोन जाय फरिलाइआव गसर थिसन्नायनि मुंजों लोगोसे एद्रेस आरो पटो नुनो मोनगोन । " NRC नि गुबै थांखिखौ नोजोर होनानै बिथां हाजेलाया बुंबावोदि " मोननै गुबै थांखिआ जाबाय रावबो भारतनि थागिबि सुबुंनि मुंफोरा NRC फारिलायाव बेरखाङालासे थाया आरो सासेबो गुबुनारिफोरनि मुंफोरा NRC नि फारिलायाव थाया " । " जाय बिथांमोनहा 1971 माइथायनि 25 मार्च दाननिफ्राय आसामाव थाबोगासिनो दङ साफ्रोमबो भारतारि सुबुंफरोनि मुंफोरा NRC नि फारिलाइआव थाफागोन " हेन्ना बिथाङा बुंबावो । 
जोबथा NRC नि आबुं फारिलाइखौ फोसावनो जों थियारि जाबाय : हाजेला